b'\n_START_ARTICLE_\nSteinplukkerens vise\n_START_PARAGRAPH_\n\xc2\xabSteinplukkerens vise\xc2\xbb er et skillingstrykk av Sverre Nicolaisen (1886\xe2\x80\x931950). Under navnet Sverre Vegenor skrev han f\xc3\xb8ljetonger og noveller til ukeblader. Han skrev ogs\xc3\xa5 kriminallitteratur, blant annet Knut Gribb-historier til Detektivmagasinet. Denne visa om Steinplukkeren, sto p\xc3\xa5 trykk i \xc2\xabArbeidermagasinets Visebok\xc2\xbb fra 1929, og er nok skrevet rundt denne tiden. Melodien er en tradisjonell skillingsvisemelodi. Selv om denne visa har en br\xc3\xa5kjekk tone, s\xc3\xa5 rommer den ogs\xc3\xa5 alvor. F\xc3\xb8rste strofe lyder: \xc2\xabHer m\xc3\xa5 jeg sitte p\xc3\xa5 pokksteinshaugen og kl\xc3\xb8yve gr\xc3\xa5stein s\xc3\xa5 godt jeg kan, mens kulda biter som sj\xc3\xb8lve dauen, og t\xc3\xa6lan gror i meg, arme mann!\xc2\xbb'